गोपेश्वर के समीप मंडल घाटी में भी भारी बारिश से कृषि भूमि को नुकसान हुआ है। बारिश, भूस्खलन से चमोली जिले में 15 संपर्क मोटर मार्ग बंद पड़े हैं। चमोली जिले में तड़के करीब तीन बजे भूकंप का झटका महसूस किया गया। भूकंप का केंद्र जिले के सलना गांव था। कहीं से नुकसान की सुचना नहीं है। वहीं घाट थराली मोटर मार्ग पर रात भर बारिश होने से भूस्खलन हो गया। जिसकी चपेट में एक वाहन आ गया।
रोकी गई केदारनाथ यात्रा
रुद्रप्रयाग में भी मंगलवार सुबह से घने बादल छाए रहे। केदारनाथ में सुबह बारिश हुई जिससे धाम के तापमान में गिरावट दर्ज की गई। केदारनाथ यात्रा फिलहाल रोक ली गई है। प्रशासन की अनुमति के बाद ही यात्रियों को आगे जाने दिया जाएगा। बदरीनाथ हाईवे सुचारू है। बदरीनाथ व हेमकुंड यात्रा जारी है।
नई टिहरी के टिहरी बांध क्षेत्र के आसपास एक दुग्ध वाहन झील में गिर गया। पुलिस प्रशासन की टीम ने रेस्क्यू किया। झील से एक शव निकाला जा चुका है।